Ján IV. (pápež)

Ján IV. (* ?, Dalmácia – † 12. október 642, Rím, Taliansko) bol 72. pápež. Pápežský úrad zastával od 24. decembra 640 do svojej smrti. 

Pápežom bol zvolený po štvormesačnom období sedisvakancie a jeho pontifikát trval necelé dva roky. Pochádzal z Dalmácie, bol synom právnika menom Venantius. Cirkev (a latinské obyvateľstvo vôbec) vtedy veľmi trpela v dôsledku nájazdov Avarov a následne príchodu Slovanov. Ján IV. svoju vlasť podporoval materiálne i morálne – zaistil prenos pozostatkov významných dalmátskych svätcov do Ríma a usiloval o pokresťančenie dalmátskych Slovanov. Odsúdil tiež monoteletizmus ako herézu.

Literatúra 
 Sereno Detoni, Giovanni IV. Papa dalmata, Libreria Editrice Vaticana, 2006 ISBN 978-88-209-7889-1
 Luciano Rota, I Papi Caio e Giovanni IV, in Istria e Dalmazia. Uomini e tempi, II, Dalmazia, Udine, Del Bianco 1992

Iné projekty

Externé odkazy 
 Životopis na Enciclopedia Treccani
 Catholic Encyclopedia

Zdroj 

Osoby s neistým dátumom narodenia
Úmrtia 12. októbra
Úmrtia v 642
Pápeži